recursal/SuperWikiNEXT-32B huggingface dataset:
**பேபி பூமர்கள்**, பெரும்பாலும் **பூமர்கள்** (*Baby boomers*, often shortened to *boomers*) என்று சுருக்கமாக அழைக்கபடுபவர்கள். இவர்கள் அமைதி தலைமுறையினருக்கு அடுத்து வந்தவர்களாகவும் எக்சு தலைமுறைக்கு முந்தைய காலத்தைச் சேர்ந்த மக்கள்தொகைக் குழுவினராவர். இந்தத் தலைமுறையானது 1946 முதல் 1964 வரை, 20 ஆம் நூற்றாண்டின் நடுப்பகுதியில் பிறந்தவர்களாக வரையறுக்கப்பட்டுள்ளனர்.  இவர்களின் காலம், மக்கள்தொகை சூழல், பண்பாட்டு அடையாளங்கள் போன்றவை நாடுகளைப் பொறுத்து மாறுபடலாம்.  பெரும்பாலான பேபி பூமர்கள் *சிறந்த தலைமுறை* அல்லது *அமைதி தலைமுறை*யினரின் பிள்ளைகளாவர். மேலும் இவர்கள் பெரும்பாலும் எக்சு தலைமுறை மற்றும் புத்தாயிரவரின் பெற்றோராவர். 

மேற்குலகில், 1950கள் மற்றும் 1960களில் பூமர்களின் குழந்தைப் பருவக் கல்வியில் குறிப்பிடத்தக்க சீர்திருத்தங்கள் மேற்கொள்ளபட்டன. இவை இரண்டு கருத்தியல் மோதல்களின் பகுதியாக பனிப்போர்,  மற்றும் போர்க் காலத்தின் தொடர்ச்சியாகும். 1960கள் மற்றும் 1970களில், ஒப்பீட்டளவில் அதிக எண்ணிக்கையிலான இளைஞர்கள் தங்கள் பதின்ம வயதிலும் இளமைப் பருவத்திலும் 18 வயதை எட்டியபோது-அவர்களும் அவர்களைச் சுற்றியிருந்தவர்களும் அந்தக் கூட்டத்தைக் குறிக்க ஒரு குறிப்பிட்ட சொல்லாட்சியை உருவாக்கினர். 

இரண்டாம் உலகப் போர் முடிந்த பிறகு உலகம் முழுவதும் போருக்கு சென்றவர்கள் தத்தம் வீடுகளுக்குத் திரும்பினர். அடுத்து வந்த 20 ஆண்டுகளில் உலக மக்கள் தொகை விரைவாக அதிகரிக்கத் தொடங்கியது. அதை ஒரு 'பூம்' என்று வருணித்தனர். இதையடுத்து வந்த காலத்தில் இளைஞர்களின் எண்ணிக்கை வீக்கத்தின் காரணமாக உலகில் ஆழமான அரசியல் உறுதியற்ற நிலையை உருவானது.   சீனத்தில், பூமர்கள் பண்பாட்டுப் புரட்சி காலத்தில் வாழ்ந்தனர். அவர்கள் பெரியவர்களான சமயத்தில் ஒரு குழந்தைக் கொள்கையே ஏற்றனர்.  இந்தத் தலைமுறையினர் அதன் முந்தைய தலைமுறையினரை விட முன்பூப்பு மற்றும் அதிகபட்ச உயரத்தை அடைந்தனர்.

மேலும் பார்க்கவும்
------------------

* தலைமுறை
* ஓகே பூமர்

குறிப்புகள்
-----------

1. ↑  Sheehan, Paul (26 September 2011). "Greed of boomers led us to a total bust". *The Sydney Morning Herald*. .
2. ↑  Little, Bruce; Foot, David K.; Stoffman, Daniel (1998). "Boom, Bust & Echo: How to Profit from the Coming Demographic Shift". *Foreign Policy* (113): 110. doi:10.2307/1149238. பன்னாட்டுத் தர தொடர் எண்:0015-7228. .
3. ↑  Rebecca Leung (4 September 2005). "The Echo Boomers – 60 Minutes". *CBS News*. .
4. ↑  Stroke, H. Henry (August 1, 2013). "*Electricity and Magnetism*". *Physics Today* **66** (8): 48. doi:10.1063/PT.3.2085. Bibcode: 2013PhT....66R..48S.. பார்த்த நாள்: October 11, 2020.
5. ↑  Gispert, Hélène. "L'enseignement des mathématiques au XXe siècle dans le contexte français". *CultureMATH* (பிரெஞ்சு). July 15, 2017 அன்று மூலம் பரணிடப்பட்டது. November 4, 2020 அன்று பார்க்கப்பட்டது.
6. ↑  Suri, Jeremi (February 2009). "The Rise and Fall of an International Counterculture, 1960-1975". *American Historical Review* **114** (1): 45–68. doi:10.1086/ahr.114.1.45. .
7. ↑  Turchin, Peter (February 3, 2010). "Political instability may be a contributor in the coming decade". *Nature* **403** (7281): 608. doi:10.1038/463608a. பப்மெட்:20130632. Bibcode: 2010Natur.463..608T.
8. ↑  "The unprecedented aging crisis that's about to hit China". .
**பேன்யோசு டெ அக்குவா சான்ட்டா** (*Baños de Agua Santa*), பொதுவாக **பேன்யோசு**, எக்குவடோர் நாட்டின் மையத்தில் அமைந்துள்ள துங்குராகுவா மாகாணத்தின் கிழக்குப் பகுதியில் உள்ள நகரமாகும். துங்குராகுவா மாகாணத்தின் தலைநகரம் அம்பாட்டோவை அடுத்த இரண்டாவது மக்கள்தொகை மிக்க நகரமாக விளங்கும் பேன்யோசு முதன்மை சுற்றுலாத் தலமாகவும் விளங்குகின்றது. இது "அமேசானுக்கான நுழைவாயில்" என்றறியப்படுகின்றது. அமேசான் காடுகளையும் அமேசான் ஆற்றுப் படுகையில் உள்ள பிற நகரங்களையும் அடையும் முன்னர் மலைப்பகுதியில் அமைந்துள்ள பெரிய நகரமாக இது இருப்பதால் இவ்வாறு அழைக்கப்படுகின்றது. 

துங்குராகுவா எரிமலையின் வடக்கு அடிவாரத்தில் 1,820 மீட்டர்கள் (5,971 அடி) உயரத்தில் பேன்யோசு அமைந்துள்ளது. இந்த எரிமலையின் செயற்பாட்டை தேசிய பல்நுட்பியல் பள்ளியின் புவியியற்பியல் கழகம் கண்காணித்து வருகின்றது.

சுற்றுலா
--------

மேற்சான்றுகள்
-------------

1. ↑  Ecuadorian National Institute of Statistics and Census
2. ↑  Tungurahua on volcanodiscovery.com

வெளி இணைப்புகள்
---------------

விக்கிமீடியா பொதுவகத்தில்,  
 ***Baños***   
என்பதின் ஊடகங்கள் உள்ளன. 

Guia de Banos Ecuador பரணிடப்பட்டது 2019-06-24 at the வந்தவழி இயந்திரம்

Blah Blah Eco Aventura Travel Agency
[*தொடர்பிழந்த இணைப்பு*]

Ruta del Spondylus

Turisteando Ecuador Informacion Turistica

* விக்கிச்செலவில் செலவு வழிகாட்டி: **Baños**
* Official Baños Tourism Website பரணிடப்பட்டது 2015-07-25 at the வந்தவழி இயந்திரம்
**பேபாகன்** (Behbahan, பாரசீக மொழி: بهبهان‎, பிற பெயர்கள் : Behbahān, Behbehān) என்ற இந்த நகரம், ஈரானின் கூசத்தான் மாகாணத்தின் பேபாகன் மாவட்டத்தின் தலைநகரம் ஆகும். 1937 ஆம் ஆண்டு, இந்த நகராட்சி தோற்றுவிக்கப்பட்டது.

தகவற்பெட்டி விவரம்
------------------

ஈரானின் 31 மாகாணங்கள்
கூசித்தான் மாவட்டங்கள்
ஆசியக் கண்டத்தின், மேற்குப் பகுதியில், பதினெட்டு மத்திய கிழக்கு நாடுகள் பரப்பளவில் இரண்டாவது பெரிய நாடக இருக்கும் நாடானது, ஈரான் நிலப்பரப்பானது, பல்வேறு நில ஆட்சிக்குரிய அரசுப் பணிகளுக்காக, முப்பத்தொரு மாகாணங்களாக பிரிக்கப்பட்டுள்ளன. அதில் இருக்கும் ஒரு மாகாணத்தின் பெயர், கூசித்தான் மாகாணம் ஆகும். இம் மாகாணத்தில் மட்டும், 26 கவுன்டிகள் என்று அழைக்கப்படும், தமிழகத்தின் மாவட்டங்கள் போன்ற ஆட்சி அமைப்பு உள்ளன. இந்த இருபத்தியாறு மாவட்டங்களில் ஒன்றான, பேபாகன் கவுன்டி / மாவட்டம் உள்ளது. இந்த மாவட்டத்தின் தலைநகரமாக, இந்த நகரம் செயற்படுகிறது.

மக்கள் தொகை
-----------

2016 ஆம் ஆண்டு எடுக்கப்பட்ட தொகை கணக்கெடுப்பின்படி, இந்த நகரத்தின் மக்கள் தொகை 122,604 நபர்களைக் கொண்டிருந்தது. இதற்கு ஐந்து ஆண்டுகளுக்கு முன் எடுக்கப்பட்ட, அரசின் மக்கள் தொகை கணக்கெடுப்பின்படி, அதாவது 2011 ஆம் ஆண்டு, 107,412 நபர்கள், இந்நகரத்தில் வாழ்ந்திருந்தனர். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +14.14% அதிகரித்துள்ளது.

காலநிலை
-------

பேபாகனின் காலநிலையானது, கோப்பன் காலநிலை வகைப்பாட்டின் படி, வெப்பமான அரை வறண்ட காலநிலை உள்ளது. இந்த நகரத்தின் காலநிலையானது ஆண்டு முழுவதும் ஒரே மாதிரியாகவே இருக்கும். அரிதாகவே மாறுபடும் தன்மைக் கொண்டதாகும். இந்நகரம் பெரும்பாலும் மிகவும் சூடான பகல் நாட்களும், குளிர்ந்த இரவுகளுடனும், பாலைவனம் போன்ற சூழ்நிலை நிலவுகிறது. 

| தட்பவெப்ப நிலைத் தகவல், Behbahan |
| --- |
| மாதம் | சன | பிப் | மார் | ஏப் | மே | சூன் | சூலை | ஆக | செப் | அக் | நவ | திச | ஆண்டு |
| உயர் சராசரி °C (°F) | 17.0(62.6) | 18.2(64.8) | 20.1(68.2) | 28.1(82.6) | 32.9(91.2) | 39.5(103.1) | 42.4(108.3) | 43.7(110.7) | 42.2(108) | 35.0(95) | 27.2(81) | 20.5(68.9) | 30.57(87.02) |
| தாழ் சராசரி °C (°F) | 6.8(44.2) | 7.5(45.5) | 8.5(47.3) | 15.8(60.4) | 19.3(66.7) | 24.9(76.8) | 28.3(82.9) | 28.8(83.8) | 26.2(79.2) | 19.9(67.8) | 14.8(58.6) | 9.9(49.8) | 17.56(63.61) |
| பொழிவு mm (inches) | 54(2.13) | 41(1.61) | 50(1.97) | 11(0.43) | 5(0.2) | 0(0) | 0(0) | 5(0.2) | 0(0) | 0(0) | 43(1.69) | 116(4.57) | 325(12.8) |
| *ஆதாரம்: Climate-data.org* |

மேற்கோள்கள்
-----------

1. ↑
2. ↑  பேபாகன் ஐ GEOnet Names Server இல் என்ற இணைப்பில் காணலாம்.
3. ↑  ""CESWW" – Definition of Central Eurasia". Cesww.fas.harvard.edu. 5 August 2010 அன்று மூலம் பரணிடப்பட்டது. 1 August 2010 அன்று பார்க்கப்பட்டது.
4. ↑  "Iran Guide". *National Geographic*. 14 June 2013. 12 December 2009 அன்று மூலம் பரணிடப்பட்டது. 21 June 2013 அன்று பார்க்கப்பட்டது.
5. ↑  Beaumont, Blake & Wagstaff 1988, ப. 16.
6. ↑  Koppes, CR (1976). "Captain Mahan, General Gordon and the origin of the term "Middle East"". *Middle East Studies* **12**: 95–98. doi:10.1080/00263207608700307.
7. ↑  Gwillim Law, Statoids website. "Provinces of Iran". 22 நவம்பர் 2019 அன்று பார்க்கப்பட்டது.

வெளி இணைப்புகள்
---------------

* குவைத்தின் மராபி (பெபஹானி) குடும்பம்
* பெபஹானி பேச்சுவழக்கு சுயவிவரம்
**தலசனி சீனிவாச யாதவ்** *(Talasani Srinivas Yadav)*(பிறப்பு: அக்டோபர் 6, 1965) என்பார் இந்திய அரசியல்வாதி ஆவார். இவர் தற்போதைய க. சந்திரசேகர் ராவ் அமைச்சரவையில் கால்நடை பராமரிப்பு, மீன்வள மற்றும் ஒளிப்பதிவு அமைச்சராக உள்ளார். இவர் சனத்நகர் சட்டமன்றத் தொகுதியின் சட்டமன்ற உறுப்பினராவார். முன்னதாக இவர் செகந்திராபாத் சட்டமன்றத் தொகுதியிலிருந்து தேர்ந்தெடுக்கப்பட்டார்.

ஆரம்ப கால வாழ்க்கை
------------------

தலசனி சீனிவாச யாதவ் அக்டோபர் 7, 1965 அன்று செகந்திராபாத்தில் பிறந்தார். இவரது தந்தை வெங்கடேசு யாதவ் மொண்டா சந்தையின் தலைவராக இருந்தார்.

அரசியல் வாழ்க்கை
----------------

1986ஆம் ஆண்டில் ஜனதா கட்சி வேட்பாளராக மொண்டா சந்தையின் கார்ப்பரேட்டராக போட்டியிட்டு யாதவ் அரசியலில் நுழைந்தார். இத்தேர்தலில் தோல்வியுற்ற சீனிவாச யாதவ் தெலுங்கு தேசம் கட்சியில் சேர்ந்தார். பின்னர் 1994இல் செகந்திராபாத் சட்டமன்றத் தொகுதிக்கு நடைபெற்ற தேர்தலில் போட்டியிட்டு வெற்றி பெற்றார். 1999ஆம் ஆண்டு நடைபெற்ற சட்டமன்றத் தேர்தலில், தலசனி இந்திய தேசிய காங்கிரசு கட்சியின் மேரி ரவீந்திரநாத்தை தோற்கடித்து, நா. சந்திரபாபு நாயுடுவின் அமைச்சரவையில் ஆந்திர மாநில தொழிலாளர், சுற்றுலாத்துறை அமைச்சரானார். 2004 சட்டமன்றத் தேர்தலில் தெலுங்கானா இராட்டிர சமிதியிலிருந்து போட்டியிட்ட டி. பத்மா ராவ் கவுட் என்பவரைத் தோற்கடித்தார். 2008இல் நடைபெற்ற சட்டமன்ற இடைத்தேர்தலில் இந்தியத் தேசிய காங்கிரசு கட்சி வேட்பாளர் பிட்லா கிருட்டிணாவை 18,067 வாக்குகள் வித்தியாசத்தில் தோற்கடித்தார். இதனைத் தொடர்ந்து 2009ஆம் ஆண்டு ஆந்திர மாநில சட்டமன்றத் தேர்தலில் இதே தொகுதியிலிருந்து போட்டியிட்டு திரைப்பட நடிகையும், காங்கிரசு வேட்பாளருமான ஜெயசுதாவிடம் கிட்டத்தட்ட 5000 வாக்குகள் வித்தியாசத்தில் தோல்வியடைந்தார். 2005இல் இவர் மாநில தெலுங்கு யுவதாவின் தலைவரானார்.

தெலங்காணா மாநிலம் உருவான பின்னர் இவர் 2014ஆம் ஆண்டு தெலுங்கு தேசம் கட்சியிலிருந்து சனத் நகர் தொகுதியிலிருந்து சட்டமன்றத் தேர்தலில் போட்டியிட்டு வெற்றி பெற்றார். பின்னர் தெலுங்கானா இராட்டிர சமிதி கட்சியில் சேர்ந்து முதலமைச்சர் க. சந்திரசேகர் ராவ் அமைச்சரவையில் சேர்ந்து வணிக வரி அமைச்சராகப் பொறுப்பேற்றார். 2018 ஆம் ஆண்டில் தெலுங்கானா இராட்டிர சமிதி கட்சியின் சார்பில் மீண்டும் சனத் நகர் தொகுதியிலிருந்து போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டு 2019 பிப்ரவரி 19 அன்று மாநில அமைச்சராக பதவியேற்றார்.

மேலும் காண்க
------------

* தெலுங்கானா சட்டமன்றத்தின் தொகுதிகளின் பட்டியல்
* செகந்திராபாத் (சட்டமன்றத் தொகுதி)

மேற்கோள்கள்
-----------

1. ↑  "Talasani Srinivas Yadav Profile". 2016-05-29 அன்று மூலம் பரணிடப்பட்டது. 2021-01-07 அன்று பார்க்கப்பட்டது.
2. ↑  "Talasani Srinivas Yadav resigns as MLA to take oath as Cabinet minister". *NewsWala*. 16 December 2014. Archived from the original on 23 ஜூன் 2015.. பார்த்த நாள்: 23 June 2015.

* 1994 ல் செகந்திராபாத் சட்டமன்றத் தொகுதி
* 
* 
*
**அன்வர் அகமது** (Enver Ahmed) (1909-1992), (புனைப் பெயர் **அகமது)** என்பவர் இந்திய கேலிச்சித்திர ஓவியர் மற்றும் *இந்துஸ்தான் டைம்ஸில்* தலைப்பாகை, தொப்பை வயிறு கொண்ட புகழ்பெற்ற சந்து என்ற கேலிச்சித்திர மைய பாத்திரப் படைப்பை உருவாக்கியவர் ஆவார்.

வாழ்க்கை மற்றும் தொழில்
-----------------------

அகமது 1909 ஆண்டில் ராவல்பிண்டியில் (அந்நாளைய இந்தியாவில்) பிறந்தார். லாகூரில் உள்ள அரசு கல்லூரியில் அறிவியல் பட்டம் பெற்றார். லக்னோவில் உள்ள தி பயனியரின் விளம்பரப் பிரிவில் சேருவதற்கு முன்பு அவர் ஒரு சர்க்கரை ஆலையில் பணியாற்றினார். அவரது திறமையை ஆசிரியரான டெஸ்மண்ட் யங் கண்டுபிடித்தார், மேலும் அவர் செய்தித்தாள் கேலிச்சித்திரக்காரர் ஆனார். 'தி பயனியர்' பிரித்தானிய சார்புடைய ஒரு பத்திரிக்கை என்பதால், அகமது இறுதியில் தி டான் நாளிதழில் பணியாற்ற முடிவு செய்தார், அங்கு அவர் முஸ்லீம் லீக்கை ஆதரித்த செய்தித்தாளின் அரசியலில் நிம்மதியாக இருக்கவில்லை.

1946 ஆம் ஆண்டில், அகமது *இந்துஸ்தான் டைம்ஸுக்கு* சென்றார், அங்கு அவர் அங்கு முன்னதாகப் பணியாற்றிய கே. சங்கருக்குப் பின்னவராகச் சேர்ந்தார். கேலிச்சித்திரக்காரர் கமல் சர்க்காருடன் இணைந்து, 1946 மற்றும் 1950 ஆண்டுகளுக்கு இடையிலான காலம் அகமதுவை உச்சத்திற்கு கொண்டு சென்றன. அவர் ஆர்வத்துடன் கவனிக்கப்பட்டார். அவரது கேலிச்சித்திரங்கள் ஒரு குறிப்பிட்ட அரசியல் நோக்கத்திற்கு உதவியது.  1947 ஆம் ஆண்டில், அகமது தனது கேலிச்சித்திரங்களில் முஸ்லீம் லீக்கை விமர்சித்தது இசுலாமிய அடிப்படைவாத குழுக்களின் அச்சுறுத்தல்களுக்கு வழிவகுத்தது. *தி இன்டிபென்டன்ட்* பத்திரிகையின் அவரது இரங்கலுரையின் படி, மகாத்மா காந்தி தவிர வேறு யாரும் அகமதுவை உடனடியாக இந்தியாவை விட்டு வெளியேற அறிவுறுத்தவில்லை. அதன்படி, அகமது இங்கிலாந்து சென்றார், அங்கு அவர் தனது செய்தித்தாள் பங்களிப்பைத் தொடர்ந்து செய்து வந்தார். அவர் 1948 ஆம் ஆண்டில் இந்தியா திரும்பினார் மற்றும் 1961 இல் ஓய்வு பெறும் வரை செய்தித்தாளின் முன்னணி கேலிச்சித்திரக்காரராக இருந்தார், அதன்பிறகு அவர் தனது நகைச்சுவைப் படைப்பு 'சந்து' மூலம் தனது தொடர்பைத் தொடர்ந்தார்.  கேலிச்சித்திரக்காரர் ஈ.பி. உன்னியின் கூற்றுப்படி, இந்த மண் சார்ந்த கதாபாத்திரம், இடுப்பில் உடையணிந்து, அகமதுவின் நண்பரின் மாதிரியாக வடிவமைக்கப்பட்டுள்ளது, இது ஒரு இந்திய கேலிச்சித்திரக்காரரின் 'முதல் பிரபலமான சமூக நகைச்சுவை' ஆகும்.

அகமது எழுதிய புத்தகங்கள்
------------------------

அகமது (1951). *அஹ்மதின் பொலிட்டிகல் பாட்-பவுரி: கேலிச்சித்திரக்காரர் கள் மற்றும் அவர்களின் கதாபாத்திரங்களின் தொகுப்பு*. சி.ராஜகோபாலாச்சாரியின் முன்னுரையுடன் இந்துஸ்தான் டைம்ஸ் பத்திரிக்கையால் 1951 ஆம் ஆண்டில் வெளியிடப்பட்டது.

மேற்கோள்கள்
-----------

1. ↑  Singh, Kuldip (16 July 1992). "Obituary: Enver Ahmed". *The Independent*. .
2. ↑  Sarkar, Kamal (1970). "Cartoonists of the Fifties". *Vidura*. 100 Years of Indian Cartoons (Press Institute of India) **7**: 39.. பார்த்த நாள்: 23 April 2012.
3. ↑  "Obituary". *India Today* **17** (13–23). 1992. .
**கங்காரு: ஒரு அன்பு - வெறுப்பு கதை** (Kangaroo: A Love-Hate Story ) என்பது ஆத்திரேலியச் சுற்றுச்சூழல் ஆவணப்படமாகும். இதை *செகண்ட் நேச்சர் பிலிம்ஸ்* தயாரித்தது.  *மிக் மெக்கிண்டயர்*, *கேட் மெக்கின்டைர் கிளெர்* குழுவினரால் இணைந்து எழுதப்பட்டது. கங்காருவுடன் ஆத்திரேலியர்கள் பகிர்ந்து கொள்ளும் உறவை ஆவணப்படம் சுற்றி வருகிறது  இந்த ஆவணப்படத்தில் சிக்கலின் பல்வேறு பக்கங்களில் உள்ள வல்லுநர்கள் உள்ளனர். மேலும் ஆத்திரேலிய மிருகக்காட்சிசாலையின் உரிமையாளரான *டிம் ஃபிளனெரி* மற்றும் *டெர்ரி இர்வின்* ஆகியோருடன் நேர்காணல்களைக் கொண்டுள்ளது. இந்த படம் ஆத்திரேலியாவில் 5 பிப்ரவரி 2017 அன்று வெளியிடப்பட்டது, 2018 ஆம் ஆண்டில் சனவரி 19 அன்று அமெரிக்காவில் வெளியீட்டைக் கொண்டிருந்தது.

பின்னணி
-------

மிருகத்தைப் பற்றிய வேறுபட்ட கருத்தை ஆழமாக ஆராய்வதற்கான ஆர்வமாக இந்த ஆவணப்படம் தொடங்கப்பட்டது. ஒவ்வொரு ஆண்டும் எத்தனை கங்காருக்கள் சுடப்பட்டு இலாபத்திற்காக விற்கப்படுகின்றன என்பதை அறிந்து ஆச்சரியப்படுவதாக ந்டுக்கப்பட்டது என *மெக்கிண்டயர் கிளியர்* கூறினார்.

குறிப்புகள்
-----------

1. ↑  "Who Is Second Nature Films?". *Second Nature Films* (ஆங்கிலம்). 2018-08-21 அன்று பார்க்கப்பட்டது.
2. ↑  *Kangaroo (2017)*, 2018-08-22 அன்று பார்க்கப்பட்டது
3. ↑  "screen-space - Features - KANGAROO A LOVE/HATE STORY: THE KATE MCINTYRE-CLERE INTERVIEW". *screen-space.squarespace.com* (ஆங்கிலம்). 2018-08-29 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *கங்காரு: ஒரு அன்பு-வெறுப்பு கதை*
* Official website
**கேகயதேசம்** குருதேசத்திற்கு தென்மேற்கிலும், திரிகர்த்ததேசத்திற்கு வடக்கிலும்,மத்ரதேசத்திற்கு தெற்கிலும் ஐராவதீ நதியின் கரையோரத்தில் பரவி இருந்த தேசம்.

இருப்பிடம்
----------

இந்த தேசத்தின், தெற்குபாகத்திற்கு சவராஸ்டிரதேசம் என்று பெயர், இதுபோலவே வடக்கு பாகத்திற்கு வடக்கு சவராஸ்டிரம் என்றும் உத்தர கேகயம் என்றும், பெயர் வழங்கப்பட்டு வருகிறது. இது சிறிய தேசமாக இருந்த போதிலும் இந்த தேசத்தின் நடு பாக பூமி கேகயதேசமாக இருக்கும்.

பருவ நிலை
---------

திரிகர்த்ததேசத்திற்கு ஏற்பட்ட பருவ நிலையும், பூமி வளப்பமும், பெரும்பாலும் இந்த தேசத்திற்கு உண்டு. குளிர், மழை விடாமல் மாதம் மும்மாரி மழை பெய்துகொண்டே இருக்கும். கேகயம், பாஹ்லிகம், மாத்ரம், காந்தாரம் முதலான தேசங்களில் நல்ல வெயில் தோன்றும் ஆனால் வெய்யிலை ஒருவரும் காணமுடியாது.

மலை, காடு, மிருகங்கள்
---------------------

இந்த தேசத்தின் வடக்கில் உள்ள ஒரு பெரிய குன்றுகளுக்கும் அருணகிரி என்று பெரிய மலையும், சதத்ரு நதியின் கரையோரமாய் வடக்கில் கொஞ்சம் நீண்டு இருக்கிறது. இதன் நடுவில் கொஞ்சம் இடைவெளியுண்டு, இதில் சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி ஆகிய மிருகங்கள் அதிகமாக இருக்கும். இந்த தேசத்தின் பூமிவளம் மிகவும் நன்மையானபடியால் கொடிய மிருகங்கள் அதிகம் இம்மலைகளில் இல்லை.

நதிகள்
------

இந்த தேசத்தின் தெற்குமுனையில் அருணகிரி மலை தொடர்ச்சியின் முடிவில் விபாசா நதியும், கிழக்குப் பாகத்தில் சதத்ருநதியும் இணைந்து மகாநதியுடன் சேருகிறது. இந்த தேசத்திற்கும், திரிகர்த்ததேசத்திற்கும், கேகய தேசத்திற்கும் எல்லையாக சென்று வநாயு தேசத்தின் சமீபத்தில் சிந்து நதியுடன் இணைகிறது.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 90 -
டாக்டர். எம்.எஸ். கில் (பிறப்பு 14 ஜூன் 1936) இந்திய தேசிய காங்கிரஸின் இந்திய அரசியல்வாதி, இளைஞர் விவகார மற்றும் விளையாட்டு அமைச்சராக பணியாற்றினார். அவர் இந்திய நாடாளுமன்றத்தின் மேல்சபை உறுப்பினர், பஞ்சாபியை பிரதிநிதித்துவப்படுத்துகிறார்.

ஆரம்ப வாழ்க்கை மற்றும் வாழ்க்கை
-------------------------------

முசோரியில் உள்ள செயின்ட் ஜார்ஜ் கல்லூரியில் டாக்டர் எம். எஸ். ஜில் கலந்து கொண்டார்.

1958 ஆம் ஆண்டு இந்திய நிர்வாக சேவைகளில் இணைந்தார். பஞ்சாப் மாநிலத்தில் ஹிமாச்சல பிரதேசம் மற்றும் ஹரியானா மாநிலங்களை தனித்தனியாக வெளியேற்றுவதற்காக 1966 வரை பிரிக்கப்படாத பஞ்சாபில் வெவ்வேறு இடங்களில் பல்வேறு இடங்களில் நிர்வாகத்தில் பணியாற்றினார். மகாராஷ்டிராவில் துணைப் பிரதேச நீதவான் நீதிபதியாகவும், இப்போது ஹரியானாவிலுள்ள லாகூல்-ஸ்பிதி மாவட்டத்தின் துணை ஆணையாளராகவும் இருந்த இமாச்சலப் பிரதேசத்தில் அவரது பல்வேறு தகவல்களும் அடங்கும். பஞ்சாபின் வேளாண் அமைச்சராக இருந்த கேப்டன் அமீர்ந்தர் சிங்கின் கீழ் 1985-1987ல் பஞ்சாப் விவசாயத்துறை செயலாளராக பணியாற்றினார்.

1996 முதல் 2001 வரை டி.என்.சேசானின் தலைமைத் தேர்தல் ஆணையராக பணியாற்றினார். அவரது முக்கிய சாதனை, மின்னணு வாக்குப்பதிவு இயந்திரங்களை அறிமுகப்படுத்தியது, இது ஒரு பெரிய அளவிற்கு மோசடிகளைத் தூண்டிவிட்டது. இந்த பதவியில் பத்ம விபூஷன் விருதுக்கு அவர் விருது வழங்கப்பட்டது.

ஏப்ரல் 2008 இல், டாக்டர் கில் இளைஞர் விவகார மற்றும் விளையாட்டு அமைச்சராக நியமிக்கப்பட்டார், இது மான்சங்கர் ஐயருக்கு பதிலாக மாற்றப்பட்டது. காங்கிரஸ் கட்சி 2009 தேர்தலில் வெற்றி பெற்ற பிறகு, அவர் அதே பதவிக்கு மீண்டும் இணைக்கப்பட்டார். அமைச்சரவை மறுசீரமைப்பிற்குப் பின்னர் அவர் தொழிற்சங்க அமைச்சரவையிலிருந்து நீக்கப்பட்டார்.

தனிப்பட்ட வாழ்க்கை
------------------

எம். கில் 1965 இல் வின்னீ கில்லுக்கு திருமணம் செய்து கொண்டார். தம்பதிக்கு மூன்று மகள்கள் நடாஷா, காவேரி மற்றும் கவுரி உள்ளனர்.

மேற்கோள்கள்
-----------

1. ↑  "Padma Awards Directory (1954-2007)" (PDF). Ministry of Home Affairs. 10 April 2009 அன்று மூலம் (PDF) பரணிடப்பட்டது. 7 December 2010 அன்று பார்க்கப்பட்டது.

|
|  |
| முன்னர்**டி. என். சேஷன்** | **இந்தியத் தலைமைத் தேர்தல் ஆணையர்**12 திசம்பர் 1996 – 13 சூன் 2001 | பின்னர்**ஜே. மை. லிங்டோ** |

| * பா
* உ
* தொ
இந்தியத் தலைமைத் தேர்தல் ஆணையர்கள் |
| --- |
| 
* சுகுமார் சென்
* கல்யாண் சுந்தரம்
* எஸ். பி. சென் வர்மா
* நாகேந்திர சிங்
* தி. சுவாமிநாதன்
* எஸ். எல். சக்தர்
* ஆர். கே. திரிவேதி
* ஆர். வி. எஸ். பெரி சாஸ்திரி
* வி. எஸ். ரமாதேவி
* டி. என். சேஷன்
* எம். எஸ். கில்
* ஜே. மை. லிங்டோ
* த. சு. கிருஷ்ணமூர்த்தி
* பி. டாண்டன்
* என். கோபாலசுவாமி
* நவீன் சாவ்லா
* ச. யா. குரேசி
* வீ. சு. சம்பத்
* அரிசங்கர் பிரம்மா
* சையத் நசிம் அஹ்மத் ஜெய்தி
* அச்சல் குமார் ஜோதி
* ஓம் பிரகாஷ் ராவத்
* சுனில் அரோரா
* சுசில் சந்திரா
* ராஜிவ் குமார்

 |
**இந்திராபுரம்** (Indirapuram) இந்தியாவின் உத்தரப்பிரதேச மாநிலம் காசியாபாத்தில் நிறுவப்பட்டுள்ள ஒரு குடியிருப்பு பகுதியாகும். வைபவ் பிரிவு , அபய் பிரிவு, அகின்சா பிரிவு, நியாய் பிரிவு, கியான் பிரிவு, நிட்டி பிரிவு மற்றும் சக்தி பிரிவு போன்ற பல்வேறு பிரிவுகளாக இப்பகுதி பிரிக்கப்பட்டுள்ளது. பிராமண சமூகத்தை சேர்ந்தவர்கள் அதிக அளவில் இங்கு உள்ளனர். தில்லி-மீரட் விரைவுச்சாலையில் இந்திராபுரம் அமைந்துள்ளது,  இப்பகுதி வசுந்தரா, பிரதாப் விகார், வைசாலி மற்றும் நொய்டா பிரிவு 62 & 63 ஆகிய முக்கிய பகுதிகளால் சூழப்பட்டுள்ளது.

வைசாலி மற்றும் நொய்டா மின்னணு நகர் ஆகிய இரண்டு நீல வரிசை மெட்ரோ நிலையங்களிலிருந்து 5 கிமீ தொலைவில் இந்திராபுரம் உள்ளது.  நொய்டா பகுதியிலிருந்து காசியாபாத்தில் உள்ள மோகன் நகர் வரையிலான நீல வரிசை விரிவாக்கம், இந்திராபுரம் வழியாக மெட்ரோ வலைப்பின்னலை மேலும் வலுப்படுத்தும்.

கல்வி மற்றும் சுகாதார மையங்கள்
------------------------------

இந்திராபுரம் டிபிஎசு புனித பிரான்சிசு பள்ளி, இந்திராபுரம் கேம்பிரிட்ச்சு பள்ளி , இந்திரபுரம் பொதுப்பள்ளி, செய்ப்பூர் மேலாண்மை நிறுவனம் மற்றும் இந்திராபுரம் உயர்கல்வி நிறுவனம் ஆகியவை இங்குள்ள முக்கிய கல்வி நிறுவனங்களாகும். 5 கி.மீ தொலைவுக்குள் சாந்தி கோபால் மருத்துவமனை, நொய்டா போர்ட்டிசு மருத்துவமனை, வைசாலி மேக்சு சிறப்பு தனிக்கூறு மருத்துவமனை , எல்.ஒய்.எப் மருத்துவமனை மற்றும் அமிகேர் மருத்துவமனை போன்ற சுகாதார வசதிகள் இப்பகுதிக்கு உள்ளன.

மேற்கோள்கள்
-----------

1. ↑  Service, Tribune News. "Go from Delhi to Meerut in 45 minutes as Expressway opens for public". *Tribuneindia News Service* (ஆங்கிலம்). 2021-04-02 அன்று பார்க்கப்பட்டது.
2. ↑  "With Blue line extension, Metro comes to Indirapuram doorstep". *Hindustan Times* (ஆங்கிலம்). 2019-03-10. 2021-04-02 அன்று பார்க்கப்பட்டது.
3. ↑  Abhijay Jha (Aug 5, 2020). "Indirapuram-Noida footbridge link by November | Noida News - Times of India". *The Times of India* (ஆங்கிலம்). 2021-04-02 அன்று பார்க்கப்பட்டது.
4. ↑  "Schools in Indirapuram, Ghaziabad | Fees, Reviews, Admission, Results". *Edustoke* (ஆங்கிலம்). 2021-04-02 அன்று பார்க்கப்பட்டது.
சின்செல்லின் வரைமுறைப்படி, சரியாக நான்கு புள்ளிகளின் வழியாகச் செல்லும் வட்டம்
**சின்செல்லின் தேற்றம்** (*Schinzel's theorem*) என்பது போலந்து கணிதவியலாளர் ஆன்திரெசு சின்செல் நிறுவிய தேற்றமாகும்.

தேற்றத்தின் கூற்று:

எடுத்துக்கொள்ளப்பட்ட n என்ற ஒவ்வொரு இயல் எண்ணுக்கும், சரியாக n முழுஎண் புள்ளிகள் வழியாகச் செல்லும் ஒரு வட்டம் இருக்கும்.

நிறுவல்
-------

சின்செல் பின்வரும் வரைதல் அமைப்பைக் கொண்டு இத்தேற்றத்தை நிறுவினார்:

n ஒரு இயல் எண்; {\displaystyle n=2k} எனில் கீழ்வரும் சமன்பாட்டால் வரையறுக்கப்படும் வட்டம் சரியாக n புள்ளிகள் வழியாகச் செல்லும்:



(

x
−

1
2

)

2

+

y

2

=

1
4

5

k
−
1

.

{\displaystyle \left(x-{\frac {1}{2}}\right)^{2}+y^{2}={\frac {1}{4}}5^{k-1}.}

{\displaystyle \left(x-{\frac {1}{2}}\right)^{2}+y^{2}={\frac {1}{4}}5^{k-1}.}
இந்த வட்டத்தின் ஆரம் {\displaystyle 5^{(k-1)/2}/2}; மையம் {\displaystyle ({\tfrac {1}{2}},0)}. எடுத்துக்காட்டாக படத்தில், {\displaystyle {\sqrt {5}}} ஆரமுள்ள வட்டம் நான்கு முழுஎண் புள்ளிகள் வழியாகச் செல்வதைக் காட்டப்பட்டுள்ளது..

n ஒற்றை எண்; {\displaystyle n=2k+1} எனில் கீழுள்ள சமன்பாடு வரையறுக்கும் வட்டம் சரியாக n புள்ளிகள் வழியாகச் செல்லும்:



(

x
−

1
3

)

2

+

y

2

=

1
9

5

2
k

.

{\displaystyle \left(x-{\frac {1}{3}}\right)^{2}+y^{2}={\frac {1}{9}}5^{2k}.}

{\displaystyle \left(x-{\frac {1}{3}}\right)^{2}+y^{2}={\frac {1}{9}}5^{2k}.}
இந்த வட்டத்தின் ஆரம் {\displaystyle 5^{k}/3}; மையம் {\displaystyle ({\tfrac {1}{3}},0)}.

இம்முறையில் பெறப்பட்ட வட்டங்கள் கிடைக்கக்கூடிய வட்டங்களில் மிகச் சிறியவையானவை அல்ல; எனினும் அவை வெளிப்படை சமன்பாடுகள் கொண்டுள்ளன.

மேற்கோள்கள்
-----------

1. 1 2 3  Schinzel, André (1958), "Sur l'existence d'un cercle passant par un nombre donné de points aux coordonnées entières", *L'Enseignement mathématique* (பிரெஞ்சு), **4**: 71–72, MR 0098059
2. 1 2 3 4  Honsberger, Ross (1973), "Schinzel's theorem", *Mathematical Gems I*, Dolciani Mathematical Expositions, **1**, Mathematical Association of America, pp. 118–121
3. ↑  Weisstein, Eric W. "Schinzel Circle", *MathWorld*.
**பி. டி. சாமி** (1930- செப்டம்பர் 12, 2004) ஒரு தமிழக எழுத்தாளர் மற்றும் திரைக்கதையாசிரியர். திகில் புனைவு எழுதுவதில் புகழ்பெற்றவர். "பேய்க் கதை மன்னன்" என்று பெயர் வாங்கியவர். நாஞ்சில் பி. டி. சாமி என்ற பெயரிலும் கதைகளை எழுதியுள்ளார்.

வாழ்க்கைக் குறிப்பு
-------------------

சாமி நாகர்கோவில் அருகேயுள்ள மறவன் குடியிருப்பு என்னும் ஊரைச் சேர்ந்தவர். இவருக்கு இலட்சுமி என்ற மனைவியும் தங்கம் சித்ரா என்ற இரண்டு மகள்களும் உள்ளனர்.

எழுத்துத் துறையில்
------------------

18வது வயதில் எழுதத் தொடங்கிய சாமி, தனது வாழ்நாளில் இரண்டாயிரம் புதினங்கள், சுமார் ஐநூறு சிறுகதைகளையும் எழுதினார். இவரது பேய்க் கதைகள் பல வார இதழ்களில் தொடர்களாக வெளியாகியுள்ளன.

புதினங்கள் மட்டுமல்லாமல் ஓட்டல் சொர்க்கம், புனித அந்தோனியார் போன்ற தமிழ்த் திரைப்படங்களுக்கு திரைக்கதையும் எழுதியுள்ளார். இவர் தயாரித்து இயக்கிய "பாடும் பச்சைக் கிளி" என்ற படம் திரைக்கு வரவாமலேயே முடங்கிவிட்டது.

விருதுகள்
---------

இவரது எழுத்துப்பணியைப் பாராட்டி தமிழக அரசு இவருக்கு கலைமாமணி பட்டத்தை வழங்கியது.

உசாத்துணை
---------

* எழுத்தாளர் பி.டி.சாமி மரணம்
[*தொடர்பிழந்த இணைப்பு*]
**இந்திரா காந்தி நினைவு துலிப் தோட்டம்** (*Indira Gandhi Memorial Tulip Garden")(**மாதிரி மலர் வளர்ப்பு மையம்**) என்பதுஇந்தியாவின் சம்மு மற்றும் காஷ்மீர் மாநிலம் ஸ்ரீநகரில் உள்ள ஒரு துலிப் தோட்டம் ஆகும். இது ஆசியாவின் மிகப்பெரிய துலிப் தோட்டமாகும். இத்தோட்டம் சுமார் 30 பரப்பளவில் அமைந்துள்ளது. இது தால் ஏரியின் பார்வையில் ஜபர்வான் மலைத்தொடரின் அடிவாரத்தில் அமைந்துள்ளது. காஷ்மீர் பள்ளத்தாக்கில் மலர் வளர்ப்பு மற்றும் சுற்றுலாவை மேம்படுத்தும் நோக்கத்துடன் 2007ஆம் ஆண்டு இந்த தோட்டம் திறக்கப்பட்டது. இது முன்பு சிராஜ் பாக் என்று அழைக்கப்பட்டது. சுமார் 1.5 மில்லியன் துலிப் பூக்கள், பல வண்ணங்களில், ஆம்ஸ்டர்டாமிலிருந்து கியூகென்ஹாஃப் துலிப் தோட்டத்திற்குக் கொண்டு வரப்பட்டன. ஆலந்திலிருந்து கொண்டு வரப்பட்ட* டாபோடிலசு*,* ஹைசின்த் *மற்றும்* ரான்குலசு *உட்பட 46 வகையான பூக்கள் உள்ளன. துலிப் தோட்டத்தில் சுமார் 65 வகையான துலிப் மலர்கள் உள்ளன.*

ஏழு அடுக்குகளைக் கொண்ட பாணியில் ஒரு சாய்வான தரையில் தோட்டம் அமைக்கப்பட்டுள்ளது. துலிப் மலர்கள் தவிர, பல வகையான பதுமராகம், டாபோடில்சு மற்றும் ரான்குலசு ஆகியனவும் சேர்க்கப்பட்டுள்ளன.

துலிப் திருவிழா
---------------

துலிப் திருவிழா என்பது ஜம்மு மற்றும் காஷ்மீர் அரசின் சுற்றுலா முயற்சிகளின் ஒரு பகுதியாக தோட்டத்தில் மலர்களின் அழகை வெளிப்படுத்துவதை நோக்கமாகக் கொண்ட வருடாந்திர கொண்டாட்டமாகும். இது காஷ்மீர் பள்ளத்தாக்கில் வசந்த காலத்தின் தொடக்கத்தில் ஏற்பாடு செய்யப்படுகிறது. இலவச அருகலை பிணைய வசதி, நீரூற்றுகள், கழிவறைகள் (மாற்று-திறனுள்ள நபர்களுக்குத் தனி) மற்றும் குடிநீர் நிலையங்கள் போன்ற வசதிகளுடன் இத்திருவிழா நடைபெறுகிறது.

பார்வையாளர்கள் இங்கு நினைவுப் பொருட்களை வாங்க முடியும். தோட்டப் பகுதிக்கு வெளியில் காஷ்மீரின் உணவுகளைச் சுவைக்க முடியும். காஷ்மீரின் உணவு வகைகள் மற்றும் கைவினைப் பொருட்களைக் காட்சிப்படுத்தும் அலங்கரிக்கப்பட்ட நிலையங்களும் மற்றும் விற்பனை மையங்களும் இங்கு அமைந்துள்ளன.

படங்கள்
-------

* 
* 
* 
* 
*

மேற்கோள்கள்
-----------

1. ↑  "Asia's largest tulip garden now open to visitors - Indian Express". *www.indianexpress.com* (ஆங்கிலம்). 2017-04-14 அன்று பார்க்கப்பட்டது.
2. ↑  "Tulip Gardens". The Indian Express.
3. ↑  "Srinagar's Siraj Bagh, Asia's largest tulip garden, opens for tourists".
4. ↑  "Siraj Bagh: Asia's largest Tulip garden opens up for visitors".
5. ↑  "Immerse yourself in the colours of romance at this Tulip Festival in Srinagar".
6. ↑  "Watch Asia's largest tulip garden in Kashmir".
7. ↑  "Tulip Festival 2017 at Siraj Bagh (Tulip Garden) Srinagar, Kashmir | All Details - Chandigarh Metro". *chandigarhmetro.com* (ஆங்கிலம்). 2017-04-04 அன்று பார்க்கப்பட்டது.

வெளி இணைப்புகள்
---------------

* ஜம்மு மற்றும் காஷ்மீர் அதிகாரப்பூர்வ சுற்றுலா இணையதளம் பரணிடப்பட்டது 2010-02-17 at the வந்தவழி இயந்திரம்
* பயண ஆலோசனை புகைப்பட தொகுப்பு
எப்ராயிமும், மனாசேயும் யாக்கோபுவிடம் ஆசி பெறுதல்.
**எப்ராயிம்** (*Ephraim*; /ˈiːfriːəm/; (எபிரேயம்: אֶפְרַיִם/אֶפְרָיִם, *Efráyim*) என்பவர் தொடக்க நூல் குறிப்பிடுவதன்படி, யோசேப்பினதும் ஆசினத்துவினதும் இரண்டாவது மகனாவார். ஆசினத்து என்பவர் எகிப்தியப் பெண்ணும், ஓன் நகர அர்ச்சகர் போற்றிபெராவின் மகளுமாவார். இவர் பார்வோன் மன்னனால் யோசேப்புக்கு திருமணம் செய்யக் கொடுக்கப்பட்டார். கானானிலிருந்து இசுரயேலர் எகிப்துக்கு வரமுன்னர் எப்ராயிம் பிறந்தார் (Genesis 48:5).

உசாத்துணை
---------

விக்கிமீடியா பொதுவகத்தில்,  
 ***Manasseh***   
என்பதின் ஊடகங்கள் உள்ளன. 


1. ↑  [Merriam-Webster Dictionary] *Ephraim*
2. ↑  Genesis 41:50-52

* This article incorporates text from a publication now in the பொது உரிமைப் பரப்பு: Easton, Matthew George (1897). "article name needed". *Easton's Bible Dictionary* (New and revised).  T. Nelson and Sons.

| * பா
* உ
* தொ
பிறப்பு ஒழுங்கில் யாக்கோபுவின் பிள்ளைகள் (மனைவி வாரியாக) |
| --- |
| லேயா | 
* ரூபன் (1)
* சிமியோன் (2)
* லேவி (3)
* யூதா (4)
* இசக்கார் (9)
* செபுலோன் (10)
* தீனா (11)

 |
| ராகேல் | 
* யோசேப்பு (12)
* பெஞ்சமின் (13)

 |
| பில்கா (ராகேலின் பணிப்பெண்) | 
* தாண் (5)
* நப்தலி (6)

 |
| சில்பா (லேயாவின் பணிப்பெண்) | 
* காத்து (7)
* ஆசேர் (8)

 |
**சினோப் மாகாணம்** (*Sinop Province*, துருக்கியம்: Sinop ili  ; கிரேக்கம்: Σινώπη‎ , *சினோபி* ) என்பது துருக்கியின் ஒரு மாகாணமாகும். இது கருங்கடலை ஒட்டி உள்ளது. இது 41 முதல் 42 டிகிரி வடக்கு அட்சரேகை மற்றும் 34 முதல் 35 டிகிரி கிழக்கு தீர்க்கரேகை இடையே அமைந்துள்ளது. இதன் பரப்பு 5,862 கிமீ 2 ஆகும். இது துருக்கியின் மொத்த பரப்பளவில் 0.8% உள்ளது மாகாணத்தின். எல்லையானது மொத்தம் 475 கிமீ ஆகும். இதில் கடலோரப் பகுதி 300 கி.மீ நீளம், தரைப்பகுதி  175 கிமீ நீளம் கொண்டது. இதன் எல்லைகளாக மேற்கே கஸ்டமோனு, தெற்கே கோரம், தென்கிழக்கே சாம்சூன் போன்ற மாகாணங்கள் உள்ளன. மாகாண தலைநகராக சினோப் நகரம் உள்ளது.

நிலவியல்
--------

### ஆறுகள்

மகாணத்தில் கோசலர்மக், கோகர்மக், சர்சக் çay, கராசு, அயன்காக் சுயு, டெப்சே, சாகரோஸ்லு, கன்லடெரே ஆகிய ஆறுகள் பாய்கின்றன. 

### ஏரிகள்

மாகாணத்தின் ஸ்லாக்லே, சரகும் ஆகிய ஏரிகள் உள்ளன.

### விரிகுடாக்கள்

மாகாணத்தில் ஹாம்சிலோஸ் விரிகுடா உள்ளது.

மாவட்டங்கள்
-----------

சினோப் மாகாணம் 9 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* அயன்காக்
* பாயாபத்
* டிக்மென்
* துராசன்
* எர்ஃபெலெக்
* ஜெர்ஸ்
* சாராய்தா
* **சினோப்**
* டர்கெலி

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑  Sinop geography (tr) பரணிடப்பட்டது 2012-05-10 at the வந்தவழி இயந்திரம்
இக்கட்டுரை பொதுவான வளிமண்டலங்கள் பற்றியது. புவியின் வளிமண்டலம் பற்றி அறிய புவியின் வளிமண்டலம் கட்டுரையைப் பார்க்க.
செவ்வாய்க் கோளின் மென்மையான வளிமண்டலம்
புவி வளிமண்டலப் படலங்கள் (NOAA)
**வளிமண்டலம்** (*atmosphere*) என்பது ஈர்ப்பு விசையின் கீழூள்ள கோள் ஒன்றையோ அல்லது போதுமான திணிவைக் கொண்ட ஒரு பொருளையோ சுற்றியுள்ள வளிமங்களின் அடுக்கு ஆகும்.

புவியின் வளிமண்டலம் பொதுவாக நைதரசனால் ஆனது. அத்துடன் இது உயிரினங்களின் மூச்சியக்கத்திற்குத் தேவையான ஆக்சிசன், மற்றும் தாவரங்கள், பாசிகள், நீலப்பச்சைப்பாசிகள் ஆகியவற்றின் ஒளித்தொகுப்புக்குத் தேவையான கார்பனீராக்சைடு ஆகிய வளிமங்களையும் கொண்டுள்ளது. வளிமண்டலம் சூரியவொளியின் புறவூதாக் கதிர்வீச்சு, சூரியக் காற்று, அண்டக் கதிர் ஆகியவற்றினால் உயிரினங்களுக்கு ஏற்படும் பாதிப்புகளில் இருந்து காக்கிறது.

உடு வளிமண்டலம் என்பது விண்மீன் ஒன்றின் வெளிப் பகுதியைக் குறிக்கிறது. இது பொதுவாக ஒளிபுகா ஒளிமண்டலத்தில் இருந்தான பகுதியைக் குறிக்கும். குறைந்த வெப்பநிலையைக் கொண்டுள்ள விண்மீன்கள் வெளி வளிமண்டலத்தில் கூட்டு மூலக்கூறுகளைத் தோற்றுவிக்கும்.

இவற்றையும் பார்க்க
------------------

* கார்மன் கோடு
* வானம்
* புவியின் வளிமண்டலம்

மேற்கோள்கள்
-----------

1. ↑  "Glossary of Useful Scientific Terms". ஒன்ராறியோ அறிவியல் நடுவம். 9 சூன் 2015 அன்று பார்க்கப்பட்டது.

வெளி இணைப்புகள்
---------------

* Properties of atmospheric strata - The flight environment of the atmosphere பரணிடப்பட்டது 2009-04-21 at the வந்தவழி இயந்திரம்
* *Atmosphere* - an Open Access journal
* Sanchez-Lavega,, Agustin (2010). *An Introduction to Planetary Atmospheres*. Taylor & Francis. பன்னாட்டுத் தரப்புத்தக எண்:978-1-4200-6732-3.

| * பா
* உ
* தொ
வளிமண்டலங்கள் |
| --- |
| விண்மீன் | 
* சூரியன்

 | Toward the top of Earth's atmosphere |
| புறக்கோள் | 
* எச்டி 209458 பி
* கெப்லர்-7பி

 |
| கோள் | 
* புதன்
* வெள்ளி
* புவி
* செவ்வாய்
* வியாழன்
* சனி
* யுரேனசு
* நெப்டியூன்

 |
| குறுங்கோள் | 
* சியரீசு
* புளூட்டோ
* மேக்மேக்

 |
| துணைக்கோள் | 
* கலிஸ்டோ
* என்சலட்சு
* யுரோப்பா
* கனிமீடு
* ஐஓ
* சந்திரன்

 |
**வளிமத்தின் பருமன் விரிவுக் குணகம்** (Volume coefficient of a gas) என்பது, அழுத்தம் மாறாதிருக்கும் போது ஒரு குறிப்பிட்ட நிறையுடைய வளிமத்தின் வெப்பநிலையினை 1 °C அதிகரிப்பதால் தோன்றும் பருமன் அதிகரிப்பிற்கும் அதே பொருண்மையுடைய வளிமத்தின் 0 °C வெப்பநிலையில் உள்ள பருமனளவிற்குமுள்ள விகிதம் அந்த வளிமத்தின் பருமன் விரிவுக் குணகம் எனப்படும். இது α என்று குறிக்கப்படும். இதன் மதிப்பு 0.0036 அல்லது 1/273 ஆகும்.

{\displaystyle \alpha ={\frac {V\_{2}-V\_{1}}{V\_{0}(t\_{2}-t\_{1})}}.}
**வளிமத்தின் அழுத்த விரிவுக் குணகம்** (Presure coefficient of a gas) என்பது பருமனளவு மாறாது இருக்கும் போது ஒரு குறிப்பிட்ட நிறையுடைய வளிமத்தின் வெப்பநிலையினை 1 °C அதிகரிப்பதால் தோன்றும் அழுத்தப் பெருக்கத்திற்கும் அதே நிறையுடைய வளிமத்தின் 0 °C வெப்பநிலையில் உள்ள அழுத்திற்கும் உள்ள விகிதம் அந்த வளிமத்தின் அழுத்த விரிவுக் குணகம் எனப்படும். இது β என்று குறிக்கப்படும்.

{\displaystyle \beta ={\frac {P\_{2}-P\_{1}}{P\_{0}(t\_{2}-t\_{1})}}.}
β =0.0036.= 1/273 க்குச் சமம்.

ஒரு வளிமத்தின் α மதிப்பும் β மதிப்பும் சமமாகும்.
**வளிமிதவைவாழிகள்** அல்லது **வளியலைவாழிகள்** (Aeroplankton) என்பது காற்றில் உலாவும் அல்லது மிதக்கும் சிறுவுயிர்களைக் குறிப்பதாகும். இவை காற்றின் வேகத்தால் ஒரு இடத்திலிருந்து இன்னொரு இடத்திற்கு இட்டுச்செல்லப்படுகிறது. இவைகளின் பண்புகள் பெருங்கடலில் வாழும் மிதவைவாழிகளை ஒத்திருக்கின்றன. இவ்வளிமிதவைவாழிகளைப் பற்றி படிக்கும் படிப்பிற்கு வளியுயிரியல் எனப்படுகிறது.

வளிமிதவைவாழிகள் என அழைக்கப்படும் பெரும்பாலன உயிர்கள் மிகவும் சிறியதாகவும் நுண்ணோக்கியால் மட்டுமே காணக்கூடியதாய் உள்ளது. இவைகளை பார்ப்பதை விட கடினமானது அவைகளைக் கண்டறிவதுதான். அறிவியலாளர்கள் இதைச் சேகரிக்க வலைகள், சில பொறிகள், விமானங்கள் மற்றும் குமிழிகள் ஆகியவற்றைப் பயன்படுத்துகின்றனர்.

உயிர்கள்
--------

அதிகப்படியான நுண்ணுயிரிகள், தீநுண்மங்கள், 1000த்திற்கும் அதிகமான பாக்டீரியாக்கள், 40000 த்திற்கும் மேற்பட்ட பூங்சைகள் மேலும் நூற்றுக்கும் மேற்பட்ட சிற்றினங்களுல் அடங்கிய பாசிகள், குறிப்பிடத்தக்க மலைப்பாசிகள், ஈரலுத்தாவரங்கள் எனப் பல உயிர்கள் இவ்வளிமிதவைவாழிகளில் காணப்படுகின்றன. இவைகளில் தாவரங்களின் வித்துக்கள், மகரந்தங்கள் மற்றும் காற்றினால் சிதறடிக்கப்பட்ட விதைகள் தன் வாழ்நாளில் பாதியை இவ்வளிமிதவைவாளிகளாகக் கழிக்கின்றன.

இவைகளில் மிக அதிகமான சிறு விலங்குகள், பூச்சிகள் மற்றும் சிலந்திகள் ஆகியன காற்றின் வேகத்தால் இழுத்துச்செல்லப்பட்டு அவை பலநூறு அடிகளுக்கப்பால் பறக்கச் செய்கிறது.

காற்றுமண்டலத்தில் அதிகப்படியான தத்துப்பூச்சிகள் காணப்படுகின்றன. பல சிலந்தி இனங்கள் காற்றை தனக்கு சாதகமாகப் பயன்படுத்தி பல இடங்களை அடைவதற்குப் பயன்படுத்துகிறது.

நுண்ணுயிர்களில் பாக்டீரியா வகையைச் சார்ந்த *மைக்ரோகாக்கசு*, *பாசில்லசு* மற்றும் *காரினிபாக்டீரியம்* ஆகியனவும், பூங்சைகளில் *அல்டேர்னேரியா*, *ஆச்பர்சில்லசு*, *ஆர்மோடெண்ட்ரான்* மற்றும் *பெனிசில்லியம்* ஆகியன பூமியின் உயர்மட்ட பகுதிகளில் பரவிக்கிடக்கின்றன என்பது பல ஆய்வுகளின் மூலம் அறியப்பட்டுள்ளது.

உதாரணம்
-------

2009 ஆம் ஆண்டு இந்திய விண்வெளி ஆய்வு மையம் மேற்கொண்ட குமிழி ஆய்வில் பூமியில் கண்டிறாத 3 வித்தியாசமான பாக்டீரியாக்களைக் கண்டறிந்ததாகவும் அதற்கு முறையே *சேனிபாக்டர் ஆய்லி*, *பாசில்லசு இசுரோனென்சிச்* மற்றும் *பாசில்லசு ஆர்யபட்டா* எனப் பெயரிட்டுள்ளனர். இவ்வுயிர்கள் புறவூதா நிறத்திற்கு அதிகப்படியான எதிர்ப்புத்திறன் அல்லது தாங்கவல்ல வலிமையைப் பெற்றுள்ளதாகவும் அறியப்பட்டுள்ளது.

இதனைப் பெற 26.7 மில்லியன் கன அடி அளவுள்ள குமிழியில் 459 கிலோ அறிவியல் இயந்திரங்களை 38 கிலோ திரவ நியான்களில் முக்கியபடி பயன்படுத்தப்பட்ட பொறிகளைக்கொண்டு வளிமண்டலத்தில் 20 முதல் 40 கிலோமீட்டர் உயரமுள்ள பகுதியில் உள்ள காற்றின் மாதிரிகள் பெறப்பட்டு ஆய்வுசெய்து அறிவிக்கப்பட்டது.

மேற்கோள்கள்
-----------

* Fulton JD, 1966, Micro organisms of the upper atmosphere, Applied Microbiology, 14(2): 241 - 244
* H SINGH, Y CHEN, A STAUDT, D JACOB, D BLAKE, B HEIKES and J SNOW, 2001, Evidence from the Pacific troposphere for large global sources of oxygenated organic compounds, Nature 410, 1078-1081
* பரணிடப்பட்டது 2016-03-05 at the வந்தவழி இயந்திரம்

மேலும் காண்க
------------

* வளியுயிரியல்
* வளிவொவ்வாமையூக்கிகள்
**டெய்லர் பனியாறு** (Taylor Glacier) என்பது தென்முனைக் கடலில் (அன்ட்டார்டிக்காவில்) உள்ள 54 கிமீ நீளமுள்ள பனியாறு அல்லது பனிப்பையாறு. இது விக்டோரியா நிலம் என்னும் சமதளப் பகுதியில் இருந்து புறப்பட்டு டெய்லர் பள்ளத்தாக்கின் மேற்கு எல்லை நோக்கிப் பாய்கின்றது. டெய்லர் பள்ளத்தாக்கு குக்ரி குன்றுகளுக்கு (Kukri Hills) வடக்காகவும்,ஆசுகார்டு தொடர்ச்சிக்கு (Asgard Range) தெற்காகவுமுள்ளது. பனியாற்றின் நடுப்பகுதி வடபுறம் இன்லாந்து கோட்டைகள் (Inland Forts) என்னும் பகுதியாலும் தென்புறம் பீக்கன் பள்ளத்தாக்காலும் (Beacon Valley) எல்லையாக சூழப்பட்டுள்ளது.

இந்தப் பனியாற்றை 1901-1904 காலப்பகுதியில் நிகழ்ந்த பிரித்தானிய தேசிய அன்ட்டார்டிக் புதுப்புலத் தேடுசெலவில் கண்டுபிடிக்கப்பட்டது. ஆனால் அப்பொழுது ஃவெரார் பனியாற்றின் ஒரு பகுதியாக இது கருதப்பட்டது.

இந்த பனியாற்றைக் கண்டு பிடித்தவர்களில் ஒருவராகிய புவியில் ஆய்வாளர் கிரிஃவித் டெய்லர் (Griffith Taylor) இங்கே எதிர்பாராத விதமாக வெண்பனியிடையே சிவப்பு நிறத்தில் தென்பட்ட பனியருவிபோல் காட்சியளித்த குருதியருவி (Blood Falls) என்று பின்னர் பெயரிடப்பட்ட ஒரு பகுதியை முதன் முதலில் கண்டு பிடித்தார். இப்பகுதியை நாசா நிலப்படத்தில் காணலாம். இந்த டெய்லர் பனியாற்றில் இருந்து பாயும் குருதியருவியில் புற உலகோடு தொடர்பு கொள்ளாமலும் ஆக்சிசன் தேவை இல்லாமலும், ஒளிச்சேர்க்கை நடக்காமலும் கந்தகம், இரும்பு ஆகியவற்றை அடிப்படையாக கொண்டு சில புதுவகை நுண்ணுயிரிகள் (பாக்டீரியா) 1.5 மில்லியன் ஆண்டுகளுக்கும் கூடுதலான காலம் வாழிடமாகக் கொண்டு வாழ்ந்துள்ளதாக ஏப்ரல் 2009 இல் கண்டுபிடிக்கப்பட்டுளது

இவற்றையும் பார்க்கவும்
----------------------

* பனியாறுகளின் பட்டியல்
* அன்ட்டார்ட்டிக்காவில் உள்ள பனியாறுகளின் பட்டியல்

அடிக்குறிப்புகளும் மேற்கோள்களும்
--------------------------------

1. ↑  டெய்லர் பனியாறும் அதன் நுனியில் உள்ள குருதியருவியும் காட்டும் படம்
2. ↑  Mikucki, Jill. A. et al. A Contemporary Microbially Maintained Subglacial Ferrous "Ocean", SCIENCE VOL 324 17 APRIL 2009

வெளி இணைப்புகள்
---------------

* Pictures from the Taylor Glacier
* A Long Term Ecological Research பரணிடப்பட்டது 2005-10-04 at the வந்தவழி இயந்திரம் group is working in the Taylor Valley
* Satellite images of the region
**டெமோக்கிரட்டிசு** (Democritus, கிரேக்க மொழி: Δημόκριτος, *Dēmokritos*, "மக்களின் தேர்வு") (கி.மு. ஏறத்தாழ 460 – ஏறத்தாழ 370) கிரேக்க நாட்டின் அப்டெர்ரா, திரேசில் பிறந்த தொன்மை கிரேக்க மெய்யியலாளர் ஆவார். இவர் சாக்கிரடிசுக்கு முந்தைய தாக்கமிக்க மெய்யியலாளராகவும் அண்டத்தில் அணுத்தன்மையை வழிமொழிந்த லெசிப்புசின் சீடராகவும் இருந்தார்.

இவரது பங்களிப்புகள் இவரது குரு லெசிப்புசுவின் பங்களிப்புகளுடன் பிணைந்துள்ளதால் இவரது ஆக்கத்தை மட்டும் பிரித்தறிய இயலாது உள்ளது. இவர்களது அணுத்தன்மை குறித்தான முன்னறிதல்கள் அணுக்கருனி கட்டமைப்பு குறித்த 19வது நூற்றாண்டு புரிதல்களுடன் ஒத்துள்ளன. இதனால் டெமோக்கிரட்டிசை மெய்யியலாளராக நோக்காது அறிவியலாளராகவும் சிலர் கருதுகின்றனர். இருப்பினும் இரு கருதுகோள்களும் முற்றிலும் வெவ்வேறு அடிப்படைகளைக் கொண்டவை. டெமோக்கிரட்டிசு தொன்மை ஏதென்சால் பெரிதும் புறக்கணிக்கப்பட்டாலும் அதே வடபகுதியில் பிறந்த மெய்யியலாளர் அரிசுட்டாட்டிலால் நன்கு அறியப்பட்டிருந்தார். பிளேட்டோ இவரை மிகவும் வெறுத்து இவரது அனைத்து நூல்களையும் எரிக்க விரும்பினார். பலரும் டெமோக்கிரட்டிசை "தற்கால அறிவியலின் தந்தை" எனக் கருதுகின்றனர்.

டெமோக்கிரட்டிசு கிரேக்கத்தின் திரேசு பிராந்தியத்தின் தென்பகுதியில் உள்ள அப்டீரா என்ற நகரில் பிறந்தார். செல்வந்தரான இவரின் தந்தை விட்டுச் சென்ற பரம்பரையை சொத்தை செலவழித்து தொலைதூர நாடுகளுக்குச் சென்று தனது அறிவுத் தாகத்தைத் தீர்த்துக் கொண்டார். இவர் ஆசியாவிற்கு பயணம் செய்தார், மேலும் இந்தியா மற்றும் எத்தியோப்பியாவை அடைந்ததாகக் கூறப்படுகிறது. பல நாடுகளை சுற்றிவந்த பிறகு இவர் மெய்யியல் ஆய்வில் ஈடுபட்டு வாழ்வு முழுவதும் அதில் செலவழித்தார். அணுக்கள் பலவற்றின் சேர்கையினாலேயே உலகத்தின் சகலமும் தோன்றுகின்றன என்றார். எனவே இவரை அணுவாதத்தின் தந்தை என்கின்றனர். 

இவர் பல துறைகள் குறித்து ஆய்வு செய்து புதிய கருத்துகள் வெளியிட்டார். கணிதம், பௌதிகம், வானியல், பூகோளம், உடற்கூறியல், உளவியல், மருத்துவம், இசை, சிற்பம் போன்றவை குறித்து பல நூல்களை இயற்றினார்.

மேற்சான்றுகள்
-------------

1. 1 2  Russell, pp.64–65.
2. ↑  Barnes (1987).
3. ↑  Stephen Toulmin and June Goodfield, *The Architecture of Matter* (Chicago: University of Chicago Press, 1962), 56.
4. ↑  Pamela Gossin, *Encyclopedia of Literature and Science*, 2002.
5. ↑  Aristotle, *De Coel*. iii.4, *Meteor.* ii.7
6. ↑  Cicero, *de Finibus*, v. 19; Strabo, xvi.

மேலும் அறிய
-----------

* Brumbaugh, Robert S. (1964). *The Philosophers of Greece*. New York: Crowell. .
* Burnet, John (1914). *Greek Philosophy: Thales to Plato*. London: Macmillan. .
* Sandywell, Barry (1996). *Presocratic reflexivity : the construction of philosophical discourse c. 600 - 450 BC*. London: Routledge. பன்னாட்டுத் தரப்புத்தக எண்:0-415-10170-0.
* Vlastos, Gregory (1945/1946). "Ethics and Physics in Democritus". *Philosophical Review* **54/55**: 578–592, 53–64.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***டெமோக்கிரட்டிசு*** |

* O'Connor, John J.; Robertson, Edmund F. "டெமோக்கிரட்டிசு", *MacTutor History of Mathematics archive*, புனித ஆண்ட்ரூசு பல்கலைக்கழகம்.
* *Democritus and Leucippus* - thebigview.com
* Diogenes Laërtius, *Life of Democritus*, translated by Robert Drew Hicks (1925).
**டெய்லர் லாட்னர்** இவர் ஒரு அமெரிக்கா நாட்டு நடிகர் ஆவர். இவர் ட்விலைட் திரைபடத்தின் மூலம் பிரபலமானார்.
இவர் 2001ம் ஆண்டு ஷேடோ ப்யூரி என்ற திரைப்படத்தின் மூலம் குழந்தை நட்சத்திர நடிகராக தோற்றினார். அதை தொடர்ந்து 2005ம் தி அட்வென்ச்சர்ஸ் ஒப் ஷர்க்பாய் அண்ட் லாவகிர்ல் என்ற 3D திரைபடத்தில் நடித்தார் அந்த திரைப்படத்தில் நடித்ததற்காகவும் மற்றும் ட்விலைட் என்ற திரைப்படம் நடித்ததற்காகவும் பல விருதுகளை வெற்றார் என்பது குறிப்பிடத்தக்கது.

ஆரம்பகால வாழ்க்கை
-----------------

இவர் 1992ம் ஆண்டு ரண்ட் ராபிட்ஸ், மிச்சிகன், ஐக்கிய அமெரிக்காவில் பிறந்தார். இவரது தந்தை ஒரு மத்திய விமான பைலட் மற்றும் தாயார் ஒரு மென்பொருள் மேம்பாட்டு நிறுவனத்தில் வேலை செய்கிறார். இவருக்கு ஒரு சகோதரி உண்டு அவரின் பெயர் மேக்னா. இவர் ரோமன் கத்தோலிக்க மதத்தை சேர்த்தவர் ஆவர்.

திரைப்படம்
----------

* 2001 ஷேடோ ப்யூரி
* 2005 தி அட்வென்ச்சர்ஸ் ஒப் ஷர்க்பாய் அண்ட் லாவகிர்ல் 3டி
* 2005 சிபேர் பி தி டோசன் 2
* 2008 ட்விலைட்
* 2009 தி ட்விலைட் சாகா: நியூ மூன்
* 2010 வாலண்டைன் டே
* 2010 தி ட்விலைட் சாகா: எக்லிப்ஸ்
* 2011 அபடுக்டியன்
* 2011 தி ட்விலைட் சாகா: பிரேக்கிங் டவுன் - பார்ட் 1
* 2012 தி ட்விலைட் சாகா: பிரேக்கிங் டவுன் - பார்ட் 2
* 2013 க்ரோன் அப்ஸ் 2
* 2014 ட்ரேஸர்ஸ்

வெளி இணைப்புகள்
---------------

* ஐ.எம்.டி.பி இணையத்தளத்தில் டெய்லர் லாட்னர்
**இந்திரா காந்தி மருத்துவக் கல்லூரி** (*Indira Gandhi Medical College*)(ஐ.ஜி.எம்.சி), முன்னர் இமாச்சலப் பிரதேச மருத்துவக் கல்லூரி (ஹெச்.பி.எம்.சி), என்று அழைக்கப்பட்ட இந்த மருத்துவக் கல்லூரி, லக்கர் பஜாரின் ஸ்னோடவுன் பகுதியில் அமைந்துள்ளது. இது இமாச்சலப் பிரதேச பல்கலைக்கழகத்துடன் இணைந்த அரசுக்கு சொந்தமான மருத்துவக் கல்லூரி ஆகும். மேலும் இது இமாச்சல பிரதேசத்தின் வில் உள்ள மருத்துவமனை ஆகும். 1966ஆம் ஆண்டில் இமாச்சலப் பிரதேச மருத்துவக் கல்லூரி என நிறுவப்பட்டது. 1984ஆம் ஆண்டில் இதனுடைய பெயரானது இந்திரா காந்தி மருத்துவக் கல்லூரி என மாற்றப்பட்டது.

29 ஜூன் 2013 அன்று, இந்திரா காந்தி மருத்துவக் கல்லூரி (ஐ.ஜி.எம்.சி) பிரதான் மந்திரி ஸ்வஸ்திய சேவா யோஜனாவின் (பி.எம்.எஸ்.எஸ்.ஒய்) கீழ் அகில இந்திய மருத்துவ அறிவியல் கழகத்தின் (எய்ம்ஸ்) ஒப்புமை குறித்து மேம்படுத்தப்படும் என்று இமாச்சல பிரதேச சுகாதார அமைச்சர் கவுல் சிங் தாக்கூர் தெரிவித்தார். மத்திய சுகாதார அமைச்சர் குலாம் நபி ஆசாத் உடனான சந்திப்பு குறித்து தாகூர் தெரிவித்ததோடு, ஐ.ஜி.எம்.சிக்கு எய்ம்ஸ் அந்தஸ்தை வழங்குவதற்கான முன்மொழிவு இந்திய அரசின் பரிசீலனையில் உள்ளது. ஐ.ஜி.எம்.சி.யை ஒரு மதிப்புமிக்க நிறுவனமாக அபிவிருத்தி செய்வதே மாநில அரசின் முயற்சியாகும், இதனால் மாநில மக்களுக்கு தரமான மற்றும் சிறந்த சுகாதார சேவைகளை வழங்க முடியும் என்று தாக்கூர் மேலும் கூறினார்.

கதிரியக்க சிகிச்சை மற்றும் புற்றுநோயியல் துறை
---------------------------------------------

IGMC is to be upgraded on AIIMS analogy.IGMC is to be upgraded on AIIMS analogy.
இக்கல்லூரியின் கதிரியக்க சிகிச்சை மற்றும் புற்றுநோயியல் துறை இந்தியாவின் அங்கீகரிக்கப்பட்ட பிராந்திய புற்றுநோய் மையம் (ஆர்.சி.சி) ஆகும். இது 1977ஆம் ஆண்டில் மருத்துவமனையின் புற்றுநோய் சிகிச்சை நிறுவனமாக நிறுவப்பட்டு 2001ஆம் ஆண்டில் பிராந்திய புற்றுநோய் மையமாக அங்கிகரிக்கப்பட்டது.

மேற்கோள்கள்
-----------

1. 1 2  Indira Gandhi Medical College, Shimla, Official Web Site.
2. 1 2  "Kidwai Memorial Institute of Oncology Official Website. 'Regional Cancer Centres in the Country'". 7 November 2011 அன்று மூலம் பரணிடப்பட்டது. 28 November 2011 அன்று பார்க்கப்பட்டது.
3. ↑  WHO India. Addresses of Regional Cancer Centres. பரணிடப்பட்டது 26 ஏப்ரல் 2012 at the வந்தவழி இயந்திரம்
4. ↑  "Indira Gandhi Medical College, Shimla, Official Web Site. Department of Radiotherapy & Oncology". 2011-09-14 அன்று மூலம் பரணிடப்பட்டது. 2021-04-28 அன்று பார்க்கப்பட்டது.

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* ISNI

 |
**ஆலம்பாடி பாறை ஓவியங்கள்**, விழுப்புரம் மாவட்டத்தில் திருக்கோவிலூரில் இருந்து 20 கிலோமீட்டர் தொலைவில் அமைந்துள்ள ஆலம்பாடி என்னும் இடத்தில் உள்ள பாறை ஓவியங்கள் ஆகும். ஆலம்பாடி ஊரின் மேற்குப்புறத்தில் அமைந்த இயற்கைப் பாறைகளின் மேற்பரப்பில் ஓவியங்கள் வரையப்பட்டுள்ளன.

இவை மான், மாடு, பன்றி போன்ற விலங்குகளைக் குறிக்கும் ஓவியங்களாகக் காணப்படுகின்றன. விலங்குகளின் உள்ளுறுப்புக்களைக் காட்டும் எக்ஸ் - கதிர் வடிவம் எனும் பாணியில் வரையப்பட்ட ஓவியங்கள் இங்கு உள்ளன. தமிழ்நாட்டிலுள்ள பாறை ஓவியங்களில் இவ்வாறான ஓவியங்கள் இவ்விடத்திலேயே முதல் முதலாகக் கண்டுபிடிக்கப்பட்டன. இவ்வோவியங்கள் கோட்டுரு முறையில் வரையப்பட்டுள்ளன. இங்கு சில இடங்களில் காணப்படும் இரட்டைப் படைப் பூச்சு, பழைய ஓவியத்தின் மீது மீண்டும் கோடுகள் வரையப்பட்டதைக் காட்டுவதாகக் கருதப்படுகிறது.

இது அரசின் பாதுகாக்கப்பட்ட நினைவுச் சின்னம் ஆகும்.

காலம்
-----

இங்கே காணப்படும் ஓவியங்கள் வெவ்வேறு காலகட்டங்களைச் சேர்ந்தவை. இவற்றுள் இடைக்கற்காலம் அல்லது அதற்கு முந்திய காலப் பகுதியைச் சேர்ந்த ஓவியங்களும், புதியகற்காலம்/செப்புக்காலத்தைச் சேர்ந்த ஓவியங்களும் அடங்கும்.

மேற்கோள்கள்
-----------

1. ↑  "பாறை ஓவியங்கள் - ஆலம்பாடி". 2021-06-23 அன்று மூலம் பரணிடப்பட்டது. 2021-06-23 அன்று பார்க்கப்பட்டது.
2. ↑  Kannan, R. 2007, p. 58
3. ↑  Kannan, R. 2007, p. 58
4. ↑  பவுன்துரை, இராசு. 2001, பக். 96, 97
5. ↑  Kannan, R. 2007, p. 58

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* Kannan, R. Manual on Conservation and Restoration of Monuments, Government Museum, Chennai, 2007.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
சென்னை மாகாண ஆலயப்பிரவேச சட்ட மசோதா 1939 ஜூலை11ல் நிறைவேற்றப்பட்டது. இது அனைத்து சமுதாயத்தினரும் ஆலயங்களில் சமுதாய வேறுபாடு இன்றி நுழைந்து வழிபட வழிவகை செய்தது.

ஆலயப்பிரவேசம்
-------------

ஆலயப்பிரவேச சட்டம் இயற்றப்படுவதற்கும் முன்னரே, காந்தியவாதி ஏ.வைத்தியநாத ஐயர் தாழ்த்தப்பட்ட மக்களின் ஆலயப் பிரவேசத்திற்கு ஆதரவாக பிரசாரம் செய்தார். மதுரை மீனாட்சி அம்மன் கோயிலுக்குள் நுழைய விடாமல் தாழ்த்தப்பட்டிருந்த சமூகத்தினருடன் 1939 ஜுலை 08 ஆம் தேதி கோயிலுக்குள் நுழைந்து வழிபாடு செய்தார். இதன் காரணமாக சிலர் உருவாக்கிய பிரச்சனைகளையும் நீதிமன்ற வழக்குகளையும் இவர் எதிர்கொண்ட சமயம், அப்போதைய முதல்வர் இராஜாஜி ஆலய பிரவேச சட்டத்தை அவசர சட்டமாக கவர்னர் பிரகடனம் செய்ய வழிவகை செய்தார்.காந்தியடிகள் இவரைப் பாராட்டி 22-7-1939 அன்று அரிஜன் இதழில் எழுதினார்.

ஆலயப் பிரவேச சமயம் தியாகி தாயம்மாள் தம் வீட்டில் தாழ்த்தப்பட்டிருந்த மக்களைத் தங்க வைத்து, காலை உணவு வழங்கினார். அதன் காரணமாக அவரது உறவினர்களால் ஒதுக்கி வைக்கப்பட்டார்.

இந்த ஆலயப்பிரவேச நிகழ்வையடுத்தே உடனடியாக 1939 ஜூலை11ல் சென்னை மாகாண ஆலயப்பிரவேச சட்ட மசோதா நிறைவேற்றப்பட்டது.

75ஆம் ஆண்டு வரலாற்று விழா
-------------------------

கோயில் வழிபாடு நுழைவின் 75ஆம் ஆண்டு வரலாற்று விழா ஜூலை 08, 2014 அன்று மதுரை மீனாட்சி அம்மன் கோயிலில் நடைபெற்றது.

மேற்கோள்கள்
-----------

1. 1 2  "ஆலயப்பிரவேச தினத்தை முன்னிட்டு மீனாட்சி கோயிலில் வரலாற்று விழா". 2014-07-09 அன்று மூலம் பரணிடப்பட்டது. 2014-07-27 அன்று பார்க்கப்பட்டது.
2. ↑  "தினத்தந்தி (ஜுலை 08, 2014); பக்கம் 11 ; ஆலய பிரவேசம் நிகழ்ந்த நாள்". 2014-07-27 அன்று மூலம் பரணிடப்பட்டது. 2014-07-27 அன்று பார்க்கப்பட்டது.
சிரியா தன்னிடமுள்ள வேதி ஆயுதங்களையும் வேதி ஆயுத உற்பத்தி வசதிகளையும் அழிப்பதற்கான பொறுப்புகளையும் அதற்கான ஒரு காலக்கோட்டையும் முன்னிறுத்தும் **சிரிய வேதி ஆயுத அழிப்பு ஒப்பந்தம்** (agreement to eliminate Syria's chemical weapons) செப்டம்பர் 2013இல் பல அமைப்புகள் மூலம் நிறைவேறியது. செப்டம்பர் 27, 2013 அன்று ஐக்கிய நாடுகள் பாதுகாப்பு அவை ஒருமனதாக *பாதுகாப்பு அவை சட்டத்திருத்தம் 2118* என்பதை நிறைவேற்றியது. இத்திருத்தம் ஏற்கனவே வேதி ஆயுதங்களின் தடைக்கான அமைப்பினால் (OPCW) எடுக்கப்பட்ட சில முடிவுகளையும் உள்ளடக்கியிருந்தது. இந்த பாதுகாப்பு அவை திருத்தம் ஏற்கனவே நடந்த பல உடன்பாடுகளின் விளைவாக செப்டம்பர் 14, 2013 அன்று உருவான "சிரிய வேதி ஆயுதங்களை அழிப்பதற்கான கட்டமைப்புகள்" (Framework for Elimination of Syrian Chemical Weapons) என்ற ஒரு உடன்படிக்கையை உருசியாவிற்கும் அமெரிக்காவிற்கும் இடையே ஏற்படுத்தியது. அதன்படி சிரிய வேதி ஆயுதங்களை 2014ஆம் ஆண்டின் இடைப்பகுதிக்குள் அழித்துவிட வேண்டும் என்று வலியுறுத்தப்பட்டது.

மேற்கோள்கள்
-----------

1. ↑  "China Welcomes Russia-U.S. Framework Agreement on Syria: Wang". *Bloomberg*. 22 September 2013.. பார்த்த நாள்: 15 September 2013. "China welcomes a framework agreement signed by Russia and the U.S."
2. ↑  Spokesperson (September 14, 2013).Framework for Elimination of Syrian Chemical Weapons. state.gov. Retrieved September 14, 2013.
3. ↑  Gordon, Michael R. (September 14, 2013).U.S. and Russia Reach Deal to Destroy Syria’s Chemical Arms. *The New York Times*. Retrieved September 14, 2013.